钦定古今图书集成/明伦汇编/官常典/第602卷 > 王佑
## 钦定古今图书集成/明伦汇编/官常典/第602卷 > 王佑

按《明外史胡子祺传》：“王佑者，泰和人。以教官试吏部，
授御史。与子祺同为广西按察佥事。按察使寻适咨
以政体，子祺曰：‘刑新国用轻，典新附之地，宜静以莅
之’。佑曰：‘蛮方之人，素昧名分，渎伦伤化，不及此时明
礼法，示劝惩，后将难治’。适从之，广西称治。蜀平，徙佑
知重庆州，招徕抚辑，甚得民和。坐事免官，卒。”